laion/Wikipedia-Exotic huggingface dataset:
უშაქი

უშაქი (თურქ. Uşak) — ქალაქი დასავლეთ თურქეთში, ეგეოსის რეგიონში, უშაქის პროვინციის ადმინისტრაციული ცენტრი. 2012 წლის აღწერის მონაცემებით, უშაქში მცხოვრებთა რაოდენობა აღწევს 187,886 ადამიანს. უშაქი 210 კილომეტრში (130 მილი) იზმირის პროვინციიდან. უშაქში არის ტრადიციულად ძალიან ნოყიერი მიწა. აქვს მერია და უშაქის მერი არის ნერულაჰ ჯაჰანი. უშაქს აღმოსავლეთით ესაზღვრება ქალაქი ბანაზი, სამხრეთ-აღმოსავლეთით — სივასლი, სამხრეთით — ულუბეი, ხოლო სამხრეთ-დასავლეთით — ეშმე. უშაქი ჩრდილოეთით ესაზღვრება ქუთაჰიის პროვინციას. არის საავტომობილო გზების კვანძი, მოქმედებს რკინიგზის სადგური. განვითარებულია კვების, საფეიქრო მრეწველობა, ტყავის და ხალიჩების წარმოება. ქალაქის მახლობლად მოიპოვება ლიგნიტი. უშაქში ჯერ კიდევ XVI საუკუნეში მზადდებოდა ხალიჩები, რომლებიც ძალიან ცნობილი იყო ოსმალეთის იმპერიაში და ზოგჯერ სულთნის სასახლისთვისაც კი ყიდულობდნენ. დღეს, XXI საუკუნეში, კვლავ ძველებურად ამზადებენ ხალიჩებს და არა თანამედროვე ტექნოლოგიის გამოყენებით. უშაქი კვლავ ითვლება თურქეთში ერთ-ერთ საუკეთესო ხალიჩების მწარმოებელ ქალაქად. უშაქის პროვინცია თურქეთის ქალაქების სია ქართული საბჭოთა ენციკლოპედია, ტ. 10, თბ., 1986. — გვ. 195. ოფიციალური საიტი
ნორბერტუ მურარა ნეტუ

ნორბერტო მურარა ნეტო (პორტ. Norberto Murara Neto; დ. 19 ივლისი, 1989, არაშა, ბრაზილია) — ბრაზილიელი ფეხბურთელი. საფეხბურთო კლუბ „ბორნმუთის“ მეკარე. 2011 წლის 5 იანვარს, ნეტო გადავიდა „ფიორენტინაში“. კლუბში მისი დებიუტი შედგა 2011 წლის 24 ნოემბერს, იტალიის თასის მე-4 რაუნდში „ემპოლის“ წინააღმდეგ, სადაც ფლორენციელებმა გაიმარჯვეს ანგარიშით - 2-1. 2015 წლის 3 ივლისს, „იუვენტუსმა“ ოფიციალურად დაადასტურა ნეტოს ტრანსფერი კლუბში. იუვენტუსი: (4) სერია A (2): 2015-16, 2016-17 იტალიის თასი (1): 2015-16 იტალიის სუპერთასი (1): 2015 ვალენსია: (1) ესპანეთის თასი (1): 2018-19 ბარსელონა: (1) ესპანეთის თასი (1): 2020-21 შეგიძლიათ იხილოთ მედიაფაილები თემაზე „ნორბერტუ მურარა ნეტუ“ ვიკისაწყობში. ნორბერტუ მურარა ნეტუ — „ბარსელონას“ ოფიციალური საიტი ნორბერტუ მურარა ნეტუ — AS.com ნორბერტუ მურარა ნეტუ — ESPNFC.com ნორბერტუ მურარა ნეტუ — FootballDatabase.eu ნორბერტუ მურარა ნეტუ — National-Football-Teams.com ნორბერტუ მურარა ნეტუ — Soccerway ნორბერტუ მურარა ნეტუ — Sports-Reference.com ნორბერტუ მურარა ნეტუ — playmarkerstats.com ნორბერტუ მურარა ნეტუ — Transfermarkt ნორბერტუ მურარა ნეტუ — WorldFootball.net ↑ Norberto Murara 'Neto' profile · Norberto Murara 'Neto' (Araxá, July 19, 1989) has speed and movement that has allowed him to defend his goal with security and deliver outstanding performances for Valencia (2017–2019), Juventus (2015–2017), Fiorentina (2011–2015) and Paranaense (2002–2011). A goalkeeper from a very young age in his homeland, he has emulated his father. Neto's last two seasons at Fiorentina were spectacular, helping him to secure a move to Juventus, however, the entire time he was in Turin was as Buffon's substitute. His character, and a continuous improvement year after year, led the Brazilian to Valencia where he has spent the last two years. წყარო: FC Barcelona Official website. წაკითხვის თარიღი: 8 დეკემბერი, 2019. ↑ Neto è bianconero · Norberto Murara Neto è ufficialmente un giocatore della Juventus. Il portiere brasiliano, per tutti semplicemente Neto, ha siglato un contratto che lo legherà ai colori bianconeri sino al 30 giugno 2019. Nato il 19 luglio 1989 ad Araxà, in Brasile, un metro e novantuno di altezza, è cresciuto stagione dopo stagione e negli ultimi due campionati ha avuto una eccellente percentuale di parate, il 72.1%, dato che lo colloca al quarto posto in Serie A fra i colleghi che hanno giocato più di 30 partite. Non solo: sempre nelle ultime 2 stagioni il portiere brasiliano è quello che ha liberato più volte l’area di rigore con le sue uscite (60). წყარო: FC Juventus Official website. წაკითხვის თარიღი: 8 დეკემბერი, 2019.
ეგალიტარიზმი

ეგალიტარიზმი (ფრანგ. égalitarisme < égalité, თანასწორობა) — გონებრივი მიმდინარეობა, რომელიც ქადაგებს ადამიანების თანასწორობას; თანასწორობა გულისხმობს პოლიტიკურ, ეკონომიკურ და სოციალურ თანასწორობას. შესაძლებელია განიხილებოდეს, როგორც უტოპიური სოციალიზმის ნაირსახეობა. ტრადიციონალიზმი სოციალური თანასწორობა ეგალიტარიზმი Equality Equality of opportunity
დანიელე რუგანი

დანიელე რუგანი (იტალ. Daniele Rugani; დ. 29 ივლისი, 1994, ლუკა, იტალია) — იტალიელი ფეხბურთელი, რომელიც ამჟამად თამაშობს იტალიურ კლუბ „იუვენტუსსა“ და იტალიის ეროვნულ ნაკრებში ცენტრალური მცველის პოზიციაზე. მისი პროფესიული კარიერა დაიწყო კლუბ „ემპოლში“ 2013 წელს. კლუბთან ერთად მან შეძლო სერია B-დან სერია A-ში გადასვლა, ხოლო თავად დასახელდა სერია B-ის 2014 წლის საუკეთესო ფეხბურთელად. რუგანის დებიუტი იტალიის ნაკრებში შედგა 2016 წლის 1 სექტემბერს საფრანგეთის ნაკრებთან ამხანაგურ მატჩში, სადაც იტალიამ მოწინააღმდეგს სძლია 3–1. იუვენტუსი სერია A (3): 2015–16, 2016–17, 2017–18 იტალიის სუპერთასი: 2015–16, 2016–17, 2017–18 იტალიის სუპერთასი: 2015 სერია B-ს წლის საუკეთესო ფეხბურთელი: 2014 სერია A-ს წლის სიმბოლური გუნდი: 2014-15 შეგიძლიათ იხილოთ მედიაფაილები თემაზე „დანიელე რუგანი“ ვიკისაწყობში. დანიელე რუგანი — Soccerway დანიელე რუგანი — Transfermarkt დანიელე რუგანი — National Football Teams დანიელე რუგანის გვერდი იუვენტუსის ოფიციალურ საიტზე ↑ დანიელე რუგანი. juventus.com. ↑ Italy: Azzurri flop with France. Football Italia (1 სექტემბერი, 2016). დაარქივებულია ორიგინალიდან — 2016-09-14. ციტირების თარიღი: 1 სექტემბერი, 2016. ↑ Marco Fallisi. (1 სექტემბერი, 2016) Italia-Francia 1-3: Ventura stecca il debutto, non serve il gol di Pellè Italian. La Gazzetta dello Sport. ციტირების თარიღი: 1 სექტემბერი, 2016. ↑ დანიელე რუგანი — Soccerway ↑ „Serie A, 'Gran Galà del calcio': trionfa la Juve“. Corriere dello Sport (იტალიური). 15 დეკემბერი, 2014. დაარქივებულია ორიგინალიდან — 2015-09-12. ციტირების თარიღი: 12 სექტემბერი, 2015. შეამოწმეთ თარიღის პარამეტრი |accessdate= და |date=-ში (დახმარება) ↑ Oscar del Calcio, dominio Juve. Buffon: "Donnarumma ha doti da grande" Italian. La Gazzetta dello Sport (14 დეკემბერი, 2015). ციტირების თარიღი: 14 დეკემბერი, 2015.
სიმონე ძაძა

სიმონე ძაძა (იტალ. Simone Zaza); დ. 25 ივნისი, 1991, პოლიკორო, იტალია) — იტალიელი ფეხბურთელი, „ვალენსიისა“ და იტალიის ეროვნული ნაკრების თავდამსხმელი. 2015 წლის 7 ივლისს, იუვენტუსმა 18 მილიონ ევროდ გაიფორმა სიმონე. მან პირველი გოლი იუვენტუსში 2015 წლის 23 სექტემბერს სერია ა-ს მატჩში, ფროსინონეს კარში გაიტანა 50 წუთზე. ერთი კვირის შემდგომ, 30 სექტემბერს ძაძამ მის კარიერაში პირველი გოლი გაიტანა უეფას ჩემპიონთა ლიგაში, ჯგუფის მეორე მატჩში სევილიას წინააღმდეგ. იუვენტუსი სერია A: 2015-16 იტალიის თასი: 2015-16 იტალიის სუპერთასი: 2015 პროფილი Transfermarkt-ზე (ინგლისური) პროფილი Soccerway-ზე (ინგლისური)
ნალდო

რონალდო აპარესიდო როდრიგესი (პორტ. Ronaldo Aparecido Rodrigues დ. 10 სექტემბერი 1982, ლონდრინა, ბრაზილია) მეტად ცნობილი როგორც ნალდო (პორტ. Naldo) — ბრაზილიელი ფეხბურთელი. იყო გერმანული „შალკეს“ მცველი. ნალდომ ფეხბურთის თამაში 18 წლის ასაკში დაიწყო. 2000 წელს ნალდო „პედრაბრანკას“ ახალგაზრდულ კლუბში ჩაირიცხა. ერთი წლის შემდეგ კი „პედრაბრანკას“ 19 წლამდელთა კლუბიდან ძირითად გუნდში გადაიყვანეს.2004 წლის იანვარში ნალდო „პედრაბრანკადან“ „ჟუვენტუდეში“ გადავიდა. „ჟუვენტუდეში“ გამოსვლით ნალდომ გერმანული „ვერდერი“ დააინტერესა. 2005 წლის 29 ივლისში „ვერდერმა“ ნალდო გაიფორმა. ნალდო „ვერდერში“ მოწვეული იყო დაცვის გასაძლიერებლად და მისცეს მაისური 4 ნომერით. ნალდომ „ვერდერში“ პირველად 2005 წლის 6 აგვისტოს „არმენია ბიფილდის“ წინააღმდეგ ითამაშა (5–2). ნალდო რუსულ საიტ WerderBremen.ru-ზე
ნაზილი

ნაზილი (თურქ. Nazilli) — ქალაქი დასავლეთ თურქეთში, ეგეოსის რეგიონში, შედის აიდინის პროვინციის შემადგენლობაში. ნაზილი არის საკუთარი პროვინციის ერთ-ერთი უდიდესი და უმნიშვნელოვანესი ქალაქი. მდებარეობს 64 მეტრზე ზღვის დონიდან. 2014 წლის აღწერის მონაცემებით, ქალაქში ცხოვრობს 149 816 ადამიანი. ნაზილის აქვს მერია და მისი მერი არის ჰალუქ ალიჯიკი. ნაზილის აღმოსავლეთით, დასავლეთითა და სამხრეთით ესაზღვრება საკუთარი პროვინციის ქალაქები. აღმოსავლეთით ესაზღვრება ქუიუჯაკი, დასავლეთით — სულთანჰისარი, ხოლო სამხრეთით — ბოზდოღანი. ნაზილის ჩრდილოეთით ესაზღვრება იზმირის პროვინცია. აიდინის პროვინცია თურქეთის ქალაქების სია ოფიციალური საიტი
ოჟიოს კვირაცხოვლის ეკლესია

ოჟიოს კვირაცხოვლის ეკლესია — ეკლესია ახმეტის მუნიციპალიტეტის სოფელ ოჟიოში. განეკუთვნება XVIII საუკუნეს. ნაგებია რიყის ქვით, ფასადებზე გარკვეული ინტერვალით აგურის თარაზული შრეებია ჩართული. აგურითაა ნაწყობი კამარა, კონქი, საბჯენი თაღები და კარ-სარკმელთა ღიობები. ინტერიერი შელესილი და შეთეთრებულია. გარედან ეკლესიის კედლებზე ბათქაშის კვალია შერჩენილი. შესასვლელი ეკლესიაში სამხრეთიდან და დასავლეთიდანაა. ორივე კარი შეისრული თაღითაა გადახურული და გარედან კედლის მცირედ შეღრმავებულ სწორკუთხა არეშია ჩასმული, რომელსაც აგურის ხერხულა წყობით გამოყვანილი ორსაფეხურიანი ფრიზი აგვირგვინებს. საკურთხეველი დარბაზისგან გამოყოფილია ორი სადა პილასტრითა და მათზე დაბჯენილი ნახევარწრიული თაღით. ღრმა ნახევარწრიული აფსიდის ღერძზე თაღოვანი სარკმელია (ამოშენებულია), რომლის ორივე მხარეს, სიმეტრიულად განლაგებული, ორ-ორი თაღოვანი ნიშია. სარკმლის მიმდებარე ნიშები გეგმით ნახევარწრიულია, რამდენადმე მოზრდილი და ღრმაა. მათგან ჩრდილოეთისაში მცირე თაღოვანი სარკმელია გაჭრილი, რომელიც ჩრდილოეთ ფასადზე გადის. საკურთხევლის ბაქანი ეკლესიის იატაკის მიმართ საფეხურთაა შემაღლებული. იგი აფსიდის გამმიჯნავი პილასტრებიდან რამდენადმე წინაა წამოწეული და შუაში ნახევარწრიული ამბიონი აქვს. დარბაზის გრძივი კედლები და ცილინდრული კამარა ერთსაფეხურიანი პილასტრების ორი წყვილით და მათზე დაყრდნობილი ნახევარწრიული საბჯენი თაღებით სამ ტოლ ნაწილად იყოფა. პილასტრების ერთი წყვილია დასავლეთ კუთხეში, რომლებსაც კედლების მიმდებარე თაღი ეყრდნობა. საკურთხევლის სარკმლის გარდა ეკლესიის კედლებში კიდევ შვიდი, შიგნიდან და გარედან, ნახევარწრიული თაღით გადახურული სარკმელია. მათგან სამ-სამი გრძივ კედლებშია - ერთმანეთის პირდაპირ, ხოლო ერთი - დასავლეთ კედელში. იატაკი აგურისაა. კონქში შემორჩენილია XIX საუკუნის ფრესკული მხატვრობა. მუქ ლურჯ ფონზე მამაღმერთის წელზედა გამოსახულებაა. მამაღმერთი ორივე ხელით აკურთხებს (მარჯვენა ხელი ძლიერ დაზიანებულია). ნახატს ახლავს ასომთავრული წარწერა. მის ქვემოთ გამოსახულია სულიწმიდა, ხოლო სულიწმიდის ორივე მხარეს, ჰორიზონტალურად გაშლილი ღრუბლების ფონზე - ორ-ორი ანგელოზი. სამხრეთით, ანგელოზთა წინ, გამოსახულია მონაცისფრო-თეთრი სფერო, რომელსაც აგურისფერი ჯვარი ადგას. ფიგურები დიდი ზომისაა. მხატვრობის შესრულების მანერა უახლოვდება დასავლეთევროპულ რეალისტურ ხელოვნებას. ამავე დროს რიგი ნიშნებით იგი უკავშირდება შუა საუკუნეების მხატვრობას. განსხვავებული მხატვრული ხერხების ამგვარი შეთავსება მოხატულობას ეკლექტიკურ ხასიათს ანიჭებს. მხატვრობის კოლორიტში ჭარბობს მუქი ლურჯი, ყავისფერი, მოვარდისფრო-ყავისფერი, მღვრიე ყვითელი და მონაცისფრო-თეთრი ფერები. განივ ფასადებზე, აგურის წყობის შეღრმავებით გამოყვანილია თითო მაღალი ჯვარი. დასავლეთით, ფრონტონის წვერზე, დგას ოთხივე მხარეს ნახევარწრიული თაღებით გახსნილი სამრეკლო, რომლის პირამიდული სახურავი აგურისაა. ეკლესიას აგურის საფეხუროვანი ლავგარდანი აქვს (ჩვეულებრივად დაწყობილ აგურის ორ რიგს შორის მოქცეულია კუთხით შვერილი აგურების ერთი რიგი). დევდარიანი ფ., დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 131-132.
სტალინიზმი

სტალინიზმი (რუს. сталинизм) — ტერმინი, რომელიც ეხება პოლიტიკურ რეჟიმს საბჭოთა კავშირში ი. ბ. სტალინის მმართველობის დროს. წარმოადგენს იოსებ სტალინისა და მისი გარემოცვის შეხედულებებისა და პრაქტიკული საქმიანობის იდეოლოგიას, რომელიც ჩამოყალიბდა 1920-იანი წლების ბოლოს და იარსება 1953 წლამდე, ე.ი. სტალინის გარდაცვალებამდე. სტალინიზმი დაარქივებული 2011-11-08 საიტზე Wayback Machine. (რუსული) სტალინიზმის არსი (რუსული)
ოჟიოს წმინდა ნინოს ეკლესია

ოჟიოს წმინდა ნინოს ეკლესია — ეკლესია ახმეტის მუნიციპალიტეტის სოფელ ოჟიოში, განეკუთვნება გვიანდელ შუა საუკუნეებს. ნაგებია რიყის ქვით. გვიანდელი შეკეთების დროს ნახმარია აგური. ინტერიერში კედლები შელესილი ყოფილა. ძეგლი დაზიანებულია. ეკლესიაში შესასვლელი სამხრეთიდან (გვიანდელია) და დასავლეთიდანაა. დასავლეთ შესასვლელი შიგნით სწორკუთხაა, გარედან სამცენტრიანი თაღი ხურავს. აღმოსავლეთით, ნახევარწრიულ აფსიდაში, ერთი თარაზულად გადახურული სარკმელი და ორი მცირე ზომის სწორკუთხა ნიშია. სარკმლის გადახურვა კონქის ქუსლის დონეზეა. სარკმლის ქვემოთ, კედელზე, ტრაპეზია მიდგმული. დარბაზი გადახურულია რიყის ქვით ნაგები, წესიერი ფორმის კამარით, რომლის წვერი ოდნავ შეტეხილია. დასავლეთ კედელში ერთი სწორკუთხა სარკმელია. დევდარიანი ფ.; დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 132.
თექირდაღი

თექირდაღი (თურქ. Tekirdağ) — ქალაქი ჩრდილო-დასავლეთ თურქეთში, მარმარილოს ზღვის რეგიონში, თექირდაღის პროვინციის ადმინისტრაციული ცენტრი. თექირდაღი მდებარეობს მარმარილოს ზღვის სანაპიროზე. არის ძალიან კარგი საკურორტო ქალაქი და ზაფხულობით ჰყავს საკმაოდ ბევრი ტურისტი. იგი მდებარეობს საკმაოდ ახლოს ქვეყნის უდიდეს ქალაქ სტამბოლთან. 2012 წლის აღწერის მონაცემებით, ქალაქში მცხოვრებთა რაოდენობა აღწევს 150,112 ადამიანს. თექირდაღს აქვს მერია და მისი მერი არის ადემ დალგიჩი. თექირდაღს ჩრდილო-დასავლეთით ესაზღვრება ქალაქი ჰაირაბოლუ, სამხრეთ-დასავლეთით — მალქარა, ჩრდილოეთით — მურათლი, ხოლო სამხრეთით — შარქიოი. თექირდაღის პროვინცია თურქეთის ქალაქების სია ვიკისაწყობში არის გვერდი თემაზე: თექირდაღი ოფიციალური საიტი დაარქივებული 2012-07-11 საიტზე Wayback Machine.
ოჟიოს წმინდა თომას ეკლესია

ოჟიოს წმინდა თომას ეკლესია — ეკლესია ახმეტის მუნიციპალიტეტის სოფელ ოჟიოში, განეკუთვნება გვიანდელ შუა საუკუნეებს. ნაგებია რიყის ქვით - ტლანქად. ძეგლი ძლიერ დაზიანებულია. ეკლესია ნახევრად დანგრეულია და მიწაშია ჩამჯდარი. ერთადერთი შესასვლელი სამხრეთიდან აქვს (შემორჩენილია წირთხლების მცირე ნაწილი). აღმოსავლეთით, ნახევარწრიულ აფსიდაში, ერთი სწორკუთხა სარკმელი და ორი მცირე სწორკუთხა ნიშია. რიყის ქვით ნაგებ ტრაპეზს თითქმის მთელი აფსიდა უკავია. კონქი სხმულია, ტლანქი. ეკლესია ცილინდრული კამარით ყოფილა გადახურული (შემორჩენილია კამარის ჩრდილოეთ ფერდი). ფასადებზე შემორჩენილია რიყის წვრილი ქვის ლავგარდნის (გვიანდელია) ფრაგმენტები. დევდარიანი ფ.; დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 132.
ბადრიაანთ საყდარი

ბადრიაანთ საყდარი — ეკლესია ახმეტის მუნიციპალიტეტში, დგას სოფელ ხორხელის ჩრდილოეთით 3 კილომეტრზე. განეკუთვნება გვიანდელ შუა საუკუნეებს. ეკლესია დარბაზულია (7 X 5 მ), ნაგებია რიყის ქვით. წყობა ირეგულარულია. საკურთხევლის კუთხეებისა და კარ-სარკმლების წყობაში კვადრატული აგურია გამოყენებული. ძეგლი დაზიანებულია: ჩამოშლილია კრამიტის საბურავ, კამარისა და კონქის მნიშვნელოვანი ნაწილი, მონგრეულია კედლების ზედა ნაწილები. შესასვლელი დასავლეთიდანაა - კედლის სამხრეთ ნაწილში. კარს გადახურვა ჩამონგრეული აქვს. აღმოსავლეთით ღრმა აფსიდაა. აფსიდის ღერძზე გარედან თაღოვანი, ხოლო შიგნით ბრტყლად გადახურული ვიწრო სარკმელია. სარკმლის ორივე მსარეს თითო სწორკუთხა ნიშია, სარვმლის ქვემოთ, კედელთან, რიყის ქვით ნაგები ოთხწახნაგა ტრაპეზი დგას. დარბაზი გადახურული ყოფილა ტლანქად სხმული კვერცხისებრი კამარით. აღმოსავლეთ ფასადზე შემორჩენილია აგურის საფეხუროვანი ლავგარდნის მცირე ნაწილი. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 171.
ბუის საყდარი

ბუის საყდარი — ეკლესია ახმეტის მუნიციპალიტეტში, დგას სოფელ ხორხელის ჩრდილოეთით 2,5 კილომეტრზე. განეკუთვნება გვიანდელ შუა საუკუნეებს. ძეგლი დაზიანებულია: სახურავზე აყრილია კრამიტი, ჩამოშლილია ლავგარდანი და კედლების ზედა ნაწილები, გარედან შენობა მცენარეებითაა დაფარული. ეკლესია დარბაზულია (7,2 X 4,8 მ). ნაგებია რიყის ქვით. აფსიდის კუთხეები, კამარა, საბჯენი თაღები და კარ-სარკმლები აგურითაა გამოყვანილი. შესასვლელი დასავლეთიდანაა. კარი შიგნით ხის ძელებითაა გადახურული, ხოლო გარედან - მცირე სწორკუთხა შეღრმაევებაში ჩასმული შეისრული თაღით. აღმოსავლეთით ნახევარწრიული ფორმის ღრმა აბსიდია, რომლის ღერძზეც შეისრულთაღოვანი სარკმელია. სარკმლის ორივე მხარეს თითო სწორკუთხა ნიშია. აბსიდი გადახურულია ტლანქად ნაგები კონქით. დარბაზის შეისრული კამარა ერთ საბჯენ თაღს ეყრდნობა, თაღი - ქვის კონსოლებს. თაღი რამდენადმე დასავლეთითაა გადაადგილებული, ამიტომ კამარის აღმოსავლეთ ნაწილი თითქმის ორჯერ აღემატება დასავლეთისას. დარბაზის სამივე კედელში თითო შეისრულთაღოვანი სარკმელია. ფასადები მობათქაშებულია. დასავლეთ ფასადზე შესასვლელის ზემოთ, მცირე სწორკუთხა ნიშია. საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. დვალი თ..
მუში

მუში (თურქ. Muş) — ქალაქი აღმოსავლეთ თურქეთში, აღმოსავლეთ ანატოლიის რეგიონში, მუშის პროვინციის ადმინისტრაციული ცენტრი. 2012 წლის მონაცემებით, ქალაქში მცხოვრებთა რაოდენობა აღწევს 81,764 ადამიანს. მუშს აქვს მერია და მისი მერი არის ფეიათ ასია. მუშს ჩრდილოეთით ესაზღვრება ქალაქი ვარტო, ჩრდილო-აღმოსავლეთით — ბულანიქი, აღმოსავლეთით — ქორქუთი, ხოლო სამხრეთ-აღმოსავლეთით — ქალაქი ჰასქიოი. მუშს, აგრეთვე ესაზღვრება ბინგოლის ბათმანისა და ბითლისის პროვინციებს. მუშის პროვინცია თურქეთის ქალაქების სია ოფიციალური საიტი
ხორხელის ეკლესია

ხორხელის ეკლესია — ეკლესია ახმეტის მუნიციპალიტეტის სოფელ ხორხელში, დგას სოფლის აღმოსავლეთით 150 მეტრზე. განეკუთვნება გვიანდელ შუა საუკუნეებს. ეკლესია დარბაზულია (6,1 X 3,9 მ), უაფსიდო, ნაგებია მოზრდილი ზომის რიყის ქვით. წყობა ირეგულარულია. კედლები შიგნით და გარეთ მობათქაშებულია. ძეგლი დაზიანებულია: სახურავზე აყრილია კრამიტი, თითქმის მთლიანადაა ჩამოშლილი ლავგარდანი, კედლებს აქა-იქ საპირე წყობის ზედა ნაწილი აკლიათ. ეკლესიას შესასვლელი დასავლეთიდან აქვს. კარი სწორკუთხაა. აღმოსავლეთ კედლის ღერძზე პატარა სამკუთხა სარკმელია გაჭრილი. თითო სწორკუთხა სარკმელია დასავლეთ და სამხრეთ კედლებში, სამხრეთ და ჩრდილოეთ კედლების აღმოსავლეთ კიდეში კი, თითო პატარა სწორკუთხა ნიშია. აღმოსავლეთ კედელს, მთელ სიგრძეზე, ფართო საფეხური გასდევს, რომლის შუაში რიყის ქვით ნაგები ტრაპეზი დგას. შიგნით ეკლესიას კვერცხისებრი სხმული კამარა ხურავს. ფასადები დასრულებული ყოფილა რიყის ქვით ნაწყობი ერთსაფეხურიანი ლავგარდნით. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 172.
ლომისის მთავარმოწამის ეკლესია

ლომისის მთავარმოწამის ეკლესია — ეკლესია ახმეტის მუნიციპალიტეტში, დგას სოფელ ხორხელის ჩრდილო-აღმოსავლეთით, სასაფლაოზე. განეკუთვნება გვიანდელ შუა საუკუნეებს. ეკლესია დარბაზულია (9,5 X 6,5 მ), კედლების ქვედა ნაწილი მთლიანად რიყის ქვითაა ნაგები, ხოლო ზედა (მოგვიანებით აღდგენილი) ნაწილში რიყის ქვის წყობაში თანაბარი ინტერვალებით ჩაყოლებულია აგურის თითო რიგით შედგენილი შრეები. აგურითვეა გამოყვანილი კონქი, კამარა და კარ-სარკმელთა ღიობები. ეკლესია შელესილი და შეთეთრებულია. ძეგლი დაზიანებულია: ჩამოშლილია კრამიტის საბურავი და ლავგარდნის მნიშვნელოვანი ნაწილი. შესასვლელი სამხრეთიდან და დასავლეთიდანაა. დასავლეთ კარი შიგნით სწორკუთხაა, გარედან აგურის შეისრული თაღი აქვს. სამხრეთ შესასვლელის გარეთა თაღი მოგვიანებით (შეკეთების დროს) მოუშლიათ და კარი ხის ძელებით გადაუხურავთ. ეკლესიის კვადრატული დარბაზი აღმოსავლეთით ღრმა ნახევარწრიული აფსიდითაა დასრულებული, რომლის ღერძზეც შეისრული სარკმელია. სარკმლის ორივე მხარეს თითო სწორკუთხა ნიშია. საკურთხევლის შუაში ოთხწახნაგა ტრაპეზი დგას. აბსიდის მხრების ხაზზე ხის კანკელია. საკურთხევლის ბაქანი დარბაზის იატაკის მიმართ საფეხურითაა შემაღლებული და წინიდან ნახევარწრიული ამბიონი ეკვრის. სამხრეთ, ჩრდილოეთ და დასავლეთ კედლებში თითო შეისრულთაღოვანი სარკმელია. ეკლესიის იატაკზე კვადრატული აგურია მოგებული. დარბაზი გადახურულია შეისრული კამარით, შეისრულია კონქის თაღიც. ეკლესიის განივ ფასადებზე, აგურის წყობის შეღრმავებით, თითო მაღალი ჯვარია გამოსახული. დასავლეთ ფასადზე, შესასვლელის ზემოთ, ოდნავ შეღრმავებული ვიწრო და მაღალი ნიშია, რომელშიც ცისფრად მოჭიქული რამდენიმე აგურია ჩასმული. დასავლეთ ფრონტონის წვერზე აგურის ოთხწახნაგა სამრეკლო მდგარა (შემორჩენილია საფუძვლის ნაწილი). ეკლესიის კედლები დასრულებულია აგურის საფეხუროვანი მაღალი ლავგარდნით. ეკლესიას შემოვლებული აქვს რიყის ქვის გალავანი. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 172-173.
ნარეკლიანთ საყდარი

ნარეკლიანთ საყდარი — ეკლესია ახმეტის მუნიციპალიტეტში, დგას სოფელ ხორხელის ჩრდილო-აღმოსავლეთით 1,5 კილომეტრზე. განეკუთვნება გვიანდელ შუა საუკუნეებს. ეკლესია უაფსიდოა და აღმოსავლეთით სწორი კედლითაა დასრულებული (5,8 X 4,1 მ), ნაგებია რიყისა და ნატეხი ქვით. წყობა ირეგულარულია. ძლიერ დაზიანებულია: სახურავზე აყრილია კრამიტი და ზედ ხეებია ამოსული, ჩამოშლილია ლავგარდანი. განივ კედლებს, მთელ სიმაღლეზე, თითო ფართო ბზარი დაუყვება. ეკლესიაში შესასვლელი სამხრეთიდანაა. კარი სწორკუთხაა. განივ კედლებში თითო ვიწრო სწორკუთხა სარკმელია. შიგნით ეკლესია გადახურულია ნახევარცილინდრული კამარით. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 173.
ტროცკიზმი

ტროცკიზმი — მარქსისტული თეორია ლ. ტროცკის ინტერპრეტაციით. ის თავს ორთოდოქს მარქსისტად მიიჩნევდა. ლევ ტროცკი ამ თეორიით მხარს უჭერდა რუსეთის ავანგარდულ პროლეტარიატულ პარტიას, რომელიც გულისხმობდა ინტერნაციონალიზმისა და პროლეტარიატის შეუზღუდავ მმართველობას მუშათა კლასის ემანსიპაციით და დემოკრატიის გაძლიერებით. ტროცკისტები მკვეთრად ეწინააღმდეგებოდნენ იოსებ სტალინის სოციალისტურ თეორიასა და ბიუროკრატიულ მმართველობას საბჭოთა კავშირის შემადგენელ ქვეყნებში. ტროცკიზმმა ვერ პოვა პრაქტიკული განვითარება. ლევ ტროცკი 1929 წლის თებერვალში გადაასახლეს საბჭოთა კავშირიდან, თუმცა მას არ შეუწყვეტია იდეოლოგიური ბრძოლა და სიცოცხლის განმავლობაში მუდმივად აკრიტიკებდა საბჭოთა კავშირის მმართველობას. სწორედ ასეთი ქმედებების გამო ესპანელმა რამონ მარკადერმა სტალინის დაკვეთით 1940 წლის 20 აგვისტოს წერაქვით სასიკვდილოთ დაჭრა ლევ ტროცკი, ეს უკანასკნელი კი შემდეგ დღეს კი საავადმყოფოში გარდაიცვალა. ტროცკისტული იდეოლოგიის მიმდევრებიც იდევნებოდნენ და იხვრიტებოდნენ, რის შედეგადაც თეორია მხოლოდ თეორიად დარჩა, ხოლო მთავარი მიზანი, რომელიც სტალინის ბოუროკრატიული მმართველობის დამხობას გულისხმობდა — მიუღწეველი. Alex Callinicos. Trotskyism (Concepts in Social Thought) University of Minnesota Press, 1990. Belden Fields. Trotskyism and Maoism: Theory and Practice in France and the United States Praeger Publishers, 1989. Alfred Rosmer. Trotsky and the Origins of Trotskyism. Republished by Francis Boutle Publishers, now out of print. Cliff Slaughter. Trotskyism Versus Revisionism: A Documentary History (multivolume work, now out of print)
თუნჯელი

თუნჯელი (თურქ. Tunceli) — ქალაქი აღმოსავლეთ თურქეთში, აღმოსავლეთ ანატოლიის რეგიონში, თუნჯელის პროვინციის ადმინისტრაციული ცენტრი. მისი ისტორიული სახელებია მამიქი და შემდეგში ქალანი. 2012 წლის აღწერის მონაცემებით, თუნჯელიში მცხოვრებთა რაოდენობა აღწევს 31,469 ადამიანს. ქალაქ თუნჯელის აქვს მერია და მისი მერი არის მეჰმედ ალი ბული. თუნჯელის ესაზღვრება საკუთარი პროვინციის ქალაქები: ოვაჯიკი, ჰოზატი, პეთრექი, მაგზირტი, ნაზიმიე და ფიულიმიური. თუნჯელის პროვინცია თურქეთის ქალაქების სია ოფიციალური საიტი
ჰონდურასის კომუნისტური პარტია

ჰონდურასის კომუნისტური პარტია (ჰკპ; ესპ. Partido Comunista de Honduras) — შეიქმნა 1927 წელს ქვეყანაში არსებული მარქსისტული ჯგუფების საფუძველზე. იარსება მხოლოდ 1932 წლამდე. თავიდან შეიქმნა ჰონდურასის მარქსისტების I ეროვნულ კონფერენციაზე 1954 წლის აპრილში. კონფერენციაზე მიიღეს პარტიის წესდება, აირჩიეს ცკ და გამოიტანეს დადგენილება გაზეთის გამოცემის შესახებ. დღიდან შექმნისა ჰკპ იატაკქვეშეთში მოქმედებდა. 1958 წლის I ყრილობაზე აირჩიეს ახალი მმართველი ორგანოები, დაამტკიცეს წესდება და წამოაყვენეს „თავისუფალი, სუვერენული და დამოუკიდებელი ჰონდურასისათვის“ ბრძოლის ლოზუნგი. 1972 წლის აპრილში ჩატარდა ჰკპ-ის II ყრილობამ მოიწონა პოლიტიკური თეზისები, მიიღო პარტიის ახალი პროგრამა და წესდება და აირჩია პარტიის მმართველი ორგანოს ახალი შემადგენლობა. ჰკპ-ის III ყრილობა ჩატარდა 1977 წლის ივნისს არალეგალურად. ასევე არალეგალურად ჩატარდა ჰკპ-ის IV ყრილობა 1984 წლის იანვარს. ჰკპ დელეგაციები მონაწილეობდნენ კომუნისტური და მუშათა პარტიების საერთაშორისო თათბირების მუშაობაში (1957, 1960, 1969, მოსკოვი). ჰკპ აგებულია დემოკრატიული ცენტრალიზმის პრინციპზე. პარტიის უმაღლესი ორგანოა ყრილობა, ყრილობებს შორის ცკ. ჰკპ-ის ცკ გენ. მდივანი იყო რიგობერტო პადილია რუში. ბეჭდვითი ორგანოები — ბიულეტენი „ტრაბახო“ (Trabajo) და მცირეფორმატიანი გაზეთი ვოს „პოპულარი“ (Voz Popular). ქართული საბჭოთა ენციკლოპედია, ტ. 11, თბ., 1987. — გვ. 687.
ჰონდურასელები

ჰონდურასელები — ჰონდურასის რესპუბლიკის ძირითადი მოსახლეობა 7,3 მლნ (2007) ადამიანი. სალაპარაკო ენა — ესპანური, რელიგია — კათოლიციზმი. ძირითადად დასაქმებულნი არიან სოფლის მეურნეობაში. ამერიკის აღმოჩენამდე ჰონდურასის ტერიტორიაზე ცხოვრობდნენ ინდიელი ტომები: ლენკა, ხიკაკე, პაია და სხვა. XVI საუკუნიდან დაიწყო ესპანელთა შეჭრა ჰონდურასში გვატემალიდან და მათი ნაწილობრივი შერევა ინდიელებთან. XVI საუკუნის დასასრულს ქვეყნის ესპანურენოვანი მოსახლეობა გამრავლდა გვატემალიდან გადმოსახლებულ ესპანელ-ინდიელი წარმოშობის მოსახლეობის ხარჯზე. ისინი ძირითადად ქვეყნის სამხრეთ-დასავლეთში დამკვიდრნენ და შეადგინეს თანამედროვე ჰონდურასის ბირთვი. ქართული საბჭოთა ენციკლოპედია, ტ. 11, თბ., 1987. — გვ. 687.
ჰონ დე იონი

ჰონ დე იონი (მეტსახელი —„ტოკპო“, ფსევდონიმი — „ტამჰონი“; დ. 1731, სეული — გ. 1783, მოქჩონი, ჩხუნჩხონის პროვინცია) — კორეელი სწავლული, სირჰაკფხის მიმდინარეობის წარმომადგენელი. მიიღო კონფუციური აღზრდა. თავის თხზულებებში აშუქებდა უმნიშვნელოვანეს პრობლემებს. მისი ფილოსოფიური შეხედულებები მატერიალისტურს უახლოვდებოდა. აკრიტიკებდა არსებულ წყობილებას, მხარს უჭერდა მიწის თანაბარ გადანაწილებას, მძიმე გადასახადებისაგან ხალხის გათავისუფლებას, წოდებრივი განსხვავების ლიკვიდაციასა და ყველასათვის აუცილებელი შრომისა და განათლების შემოღებას. ქართული საბჭოთა ენციკლოპედია, ტ. 11, თბ., 1987. — გვ. 685.